Figa

miniatura| Xesto da **figa**
A **figa** é un xesto e orixinalmente un amuleto italiano, chamado *Mano Fico*, tamén foi utilizado polos etruscos e na época da Roma antiga. O amuleto con esa forma de man pechada co polgar entre o índice e o dedo maior, é usado tradicionalmente como protección contra o mal de ollo, meigallos ou feitizos, contra a envexa ou as doenzas, ou como adorno.

O aceno ten diversos significados e interpretacións segundo as diversas culturas, como esconxuro, insulto, burla ou xogo, e na lingua de sinais americana representa a letra T.

## Orixe e etimoloxía 
*Figa* deriva do latín tardío **fica* > ‘vulva’. É a representación dos xenitais femininos, principalmente o clítoris e estaba asociado coa fertilidade e o erotismo.  Ese termo é unha derivación de *ficus*, usando o froito da figueira como metáfora do sexo feminino.

En Italia este sinal, coñecido como "*fica*" ou "*far le fiche* ", debido á súa semellanza co clítoris, era un xesto común e moi rudo nos séculos pasados, semellante ao dedo medio. 

O xesto tamén é mencionado por Dante no canto vixésimo quinto do Inferno da Divina Comedia nas liñas 1-16, onde a alma de Vanni Fucci realiza este xesto como un acto de blasfemia contra Deus.[miniatura|Colar da boa [fortuna feito de ouro, da época helenística. Exhibese no Museo de Arqueoloxía de Eskişehir, Turquía. Hoxe a figa é un xesto ofensivo para o pobo turco.]]
## Significado en diversas culturas 
* No Brasil, Portugal, Galiza e Asturias este sinal simboliza os desexos de boa sorte e evitar a mala sorte. En relixións sincretistas guineanas e brasileiras, como a *umbanda*, a figa é un amuleto de protección de espazos sagrados e guías de entidades espirituais, feito de materiais como madeira, metais ou minerais. Tamén se adoita regalar a nenos acabados de nacer para a súa protección.
* En lingua galega a expresión "*impórtame unha figa*" é equivalente a "*impórtame un carallo*".

* En Turquía este sinal, coñecido como "*nah*", é un xesto moi coñecido e moi ofensivo.

* En Rusia este aceno, coñecido como "фиг тебе" (pronunciado "fik tibie") ou "фиг [тебе] с маслом" (pronunciado "fik [tibie] s maslam"), é un xesto moi ofensivo e usado para negarlle algo a alguén, rirse de quen non conseguiu o que quería, ou demostrarlle a alguén que non conseguirá nada.

## Galería de fotos 

Ficheiro:Albrecht Durer hand study drawing.jpg|alt=Albrecht Dürer : Studienblatt mit Händen, ca. 1494.|Debuxo de Albrecht Dürer:*Studienblatt mit Händen*, ca. 1494.
Ficheiro:MSM - Verschrei-Feige.jpg|Patuá, Mühlviertler Schlossmuseum, Freistadt
Ficheiro:Amulet of fist with thumb thrust between first two fingers MET LC-15 43 41 EGDP023560.jpg|Amuleto da época do Exipto romano 
Ficheiro:Pendentif Figa recto verso 01.png|Pendente de figa ou "man negra"
Ficheiro:Jakarta Indonesia Si-Jagur-Cannon-at-Fatahillah-Square-01.jpg|Canón portugués na  excapital de Indonesia (Iacarta) coa figa, ao que a poboación local asocia á fertilidade feminina.
Ficheiro:Doppio amuleto di bronzo con gesto delle fiche e fallo, da pompei, I sec dc, 27812.JPG|Bronce de Pompeia, século I, con xesto da figa e un falo, común en amuletos romanos.
Ficheiro:Trumna dla rybaków2.jpg|Cartel de "*Trumna dla rybaków*" ("Cadaleito para os pescadores") visíbel en barcos de pesca polacos, contra a limitación da UE ás capturas de bacallau. 

## Notas 
## Véxase tamén 
* Aceno
* Antropoloxía
* Arte etrusca
* Arte galega
* Arte romana
* Cerámica de Sargadelos
* Efecto apotropaico
* Fertilidade 

* Lingua de sinais

* Mal de ollo
* Man
* Quiromancia
* *Sheela na Gig*
* Sinal da cruz
* Sinal V
* Superstición
* Talismán